**Sajtóközlemény**

**MONTÁZS projekt - A fogyatékos személyek számára nyújtott szakmai és közszolgáltatások hozzáférhetőségének kialakítása, fejlesztése**

**2021. december 10.**

A **MONTÁZS projektet** (EFOP 1.9.2.–VEKOP-16-2016-00001) a **Szociálpolitikai Innovációs Közhasznú Nonprofit Kft.** valósítja meg európai uniós támogatásból. A projekt célja a fogyatékosságból adódó igényekre reagáló közszolgáltatások minőségének és hozzáférhetőségének javítása, a fogyatékos emberek életminőségének, önálló életvezetési képességének és társadalmi befogadásának növelése.

**Folytatódik a fogyatékosságügyi tanácsadás a MONTÁZS projekt zárása után**

*Javuljon a fogyatékos emberek életminősége, önálló életvezetési képessége, valamint a társadalmi befogadásuk – ez volt a fő célja a 2017-ben indult MONTÁZS projektnek. Ennek megvalósítására többek között létrehozták és működtetik az országos fogyatékosságügyi tanácsadói hálózatot, AAK (augmentatív és alternatív és kommunikáció)-módszertani központokat nyitottak, elérhetővé tették minden régióban a felnőtt logopédiai ellátást, valamint az autista emberek ellátását segítő szolgáltató hálózatot működtettek. A közszolgáltatásokhoz való egyenlő esélyű hozzáférést segítő fogyatékosságügyi tanácsadói hálózat a projekt után is elérhető lesz.*

A MONTÁZS projekt keretében 2018. április 1-től országszerte 22 Információs és Koordinációs Pont alakult (IKOP) és működik ez év végéig. Az IKOP-okban dolgozó – speciális ismeretekkel, tudással rendelkező – fogyatékosságügyi tanácsadók a helyi igényekre alapozott szolgáltatást biztosítanak a fogyatékos személyek és családtagjaik, valamint az intézményi ellátásban részesülő fogyatékos személyek számára.

Az elmúlt évek tapasztalatai és eredményei igazolják, hogy a fogyatékosságügyi tanácsadás beváltotta a hozzá fűzött szakmai elképzeléseket, szükség van a helyi igényekre reagáló szolgáltatásra. A fogyatékos emberek és családtagjaik életét nagyban megkönnyíti, ha a számukra fontos, speciális információkat egy helyen érhetik el. Az IKOP**-**okban elérhető szolgáltatások igen népszerűek voltak az érintettek és szakemberek körében is. A fogyatékosságügyi tanácsadás nem ér véget a MONTÁZS projekt zárásával. 2022. január 1-től a szolgáltatás átkerül az emberi erőforrások minisztere által kijelölt család- és gyermekjóléti központokhoz, ahol más keretek között, de hasonló szakmai tartalommal várják a kliensek, szakemberek megkeresését.

**A nyugat-dunántúli régióban** az alábbi intézményekben folytatódik a fogyatékosságügyi tanácsadás:

* **Győr**: Család- és Gyermekjóléti Központ, 9024 Győr, Lajta utca 21.
* **Szombathely**: Pálos Károly Szociális Szolgáltató Központ és Gyermekjóléti Szolgálat, 9700 Szombathely, Széll Kálmán utca 4.
* **Zalaegerszeg**: Zalaegerszegi Család- és Gyermekjóléti Központ, 8900 Zalaegerszeg, Apáczai Csere János tér 5.

**Szociálpolitikai Innovációs Közhasznú Nprofit Kft.**

**Projektiroda:** 1138 Budapest, Váci út 191.

**E-mail:** [kommunikacio.montazs@szinkft.hu](mailto:kommunikacio.montazs@szinkft.hu)

**Honlap:** [www.szinkft.hu](http://www.szinkft.hu)

